Limbažu novada pašvaldības

Centrālā pārvaldes Nekustamā īpašuma

un teritorijas plānojuma nodaļai

[nitp.nodala@limbazunovads.lv](mailto:nitp.nodala@limbazunovads.lv)

Zemkopības ministrijai

[pasts@zm.gov.lv](mailto:pasts@zm.gov.lv)

*Par piekrišanu nekustamā īpašuma “Salacgrīvas valsts mežs Nr. 6635”, Salacgrīvas pagastā, Limbažu novadā (kadastra numurs 66350020013) sastāvā esošās zemes vienības (kadastra apzīmējums 66720070423) atsavināšanai*

Aizsardzības ministrija ir saņēmusi Limbažu novada pašvaldības centrālās pārvaldes nekustamā īpašuma un teritorijas plānojuma nodaļas 2024. gada 23. janvāra vēstuli Nr. 8.2/24/130 (turpmāk – vēstule) par Aizsardzības ministrijas piekrišanu atsavināt nekustamā īpašuma “Salacgrīvas valsts mežs Nr. 6635”, Salacgrīvas pagastā, Limbažu novadā (kadastra numurs 66350020013) sastāvā esošo zemes gabalu ar kadastra apzīmējumu 66720070423 (turpmāk – Nekustamais īpašums), jo Nekustamais īpašums atrodas aizsargjoslā ap valsts aizsardzības objektu.

Aizsardzības ministrija, izskatot vēstuli, konstatē:

1. Saskaņā ar Ministru kabineta 2006. gada 27. jūnija noteikumu Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu” 2.33.2 punktu Nekustamais īpašums atrodas aizsargjoslā ap valsts aizsardzības objektu.
2. Saskaņā ar Kurzemes rajona tiesas Liepājas pilsētas zemesgrāmatas nodalījumu Nr. 100000238058 Nekustamā īpašuma īpašnieks ir Latvijas valsts, Zemkopības ministrijas personā.
3. Saskaņā ar Aizsargjoslu likuma 58.5 panta otro un trešo daļu, lai saņemtu Aizsardzības ministrijas piekrišanu Nekustamā īpašuma atsavināšanai, īpašniekam jāvēršas Aizsardzības ministrijā ar attiecīgu iesniegumu.
4. Limbažu novada pašvaldības centrālās pārvaldes nekustamā īpašuma un teritorijas plānojuma nodaļa 2024. gada 23. janvārī Aizsardzības ministrijā ir iesniegusi vēstuli, kurā tiek lūgta Aizsardzības ministrijas piekrišana Nekustamā īpašuma atsavināšanai, jo Nekustamais īpašums atrodas aizsargjoslā ap valsts aizsardzības objektu. Papildus vēstulei, ir iesniegta Zemkopības ministrijas 2023. gada 17. augusta vēstule Nr.3.4-11e/1509/2023 Par Nekustamā īpašuma atsavināšanu, kurā norādīts, ka Zemkopības ministrija neiebilst Nekustamā īpašuma atsavināšanai par labu Limbažu novada pašvaldībai un Nekustamais īpašums tiks nodots bez atlīdzības Limbažu novada pašvaldības īpašumā.
5. Atbildīgās Aizsardzības ministrijas padotības iestādes, izvērtējot Limbažu novada pašvaldības Centrālās pārvaldes Nekustamā īpašuma un teritorijas plānojuma nodaļas un Zemkopības ministrijas vēstules, secināja, ka Nekustamā īpašuma atsavināšana Limbažu novada pašvaldībai nerada apdraudējumus nacionālajai drošībai vai potenciāli apdraudošu ietekmi uz valsts aizsardzības objektu.

Ņemot vērā iepriekš minēto un pamatojoties uz Aizsargjoslu likuma 58.5 panta otro, trešo un ceturto daļu, **Aizsardzības ministrija nolemj** **piekrist** Nekustamā īpašuma atsavināšanai Limbažu novada pašvaldībai.

Lēmumu saskaņā ar Administratīvā procesa likuma 76. panta otro daļu var apstrīdēt Aizsardzības ministrijā vai pārsūdzēt Administratīvajā rajona tiesā viena mēneša laikā no tā spēkā stāšanās. Lēmums stājas spēkā Administratīvā procesa 70. panta pirmajā daļā noteiktajā termiņā – ar tā paziņošanu adresātam.

**Valsts sekretāra p.i. Rolands Heniņš**

Ieva Zeitmane,

ieva.zeitmane@vamoic.gov.lv