Rīgā 09.01.2025. Nr.4.1-2\_005s\_260\_25\_35

**DATUMU SKATĪT DOKUMENTA PARAKSTA LAIKA ZĪMOGĀ**

**REĢISTRĀCIJAS NUMURU SKATĪT DOKUMENTA PIELIKUMĀ**

**Zemkopības ministrija**

E\_adrese

Informācija: **Limbažu novada pašvaldība**

E\_adrese

**Par nekustamā īpašuma “Gājēju ceļš”, kadastra Nr. 66720070768,**

**dokumentu iesniegšanu**

Akciju sabiedrība “Latvijas valsts meži” (turpmāk – LVM) 2023. gada 08.augustā no Limbažu novada pašvaldības (turpmāk – Pašvaldība) saņēma Limbažu novada domes 2023. gada 27. jūlija lēmumu Nr. 619 (protokola Nr. 8, 45.) “Par ierosinājumu nodot bez atlīdzības Limbažu novada pašvaldības īpašumā Latvijas valstij Zemkopības ministrijas personā piederošā nekustamā īpašuma “Salacgrīvas valsts mežs Nr.6635”, Salacgrīvas pagastā daļu” (turpmāk – Lēmums), kur nolemts - ierosināt Zemkopības ministrijai nodot bez atlīdzības Limbažu novada pašvaldībai Latvijas valstij Zemkopības ministrijas personā piederošā nekustamā īpašuma Limbažu novadā, Salacgrīvas pagastā “Salacgrīvas valsts mežs Nr.6635” (kadastra Nr.6635 002 0013) zemes vienības ar kadastra apzīmējumu 6672 007 0423 daļu 995 kv.m. platībā (platība precizējama pēc zemes vienības kadastrālās uzmērīšanas dabā), saskaņā ar (Lēmuma) pielikumā pievienoto shēmu, Pašvaldību likuma 4. panta pirmās daļas 3. punktā noteiktās pašvaldības autonomās funkcijas - gādāt par pašvaldības īpašumā esošo ceļu būvniecību, uzturēšanu un pārvaldību – izpildes nodrošināšanai, t.i., esošā gājēju celiņa uzturēšanai.

Sadalot nekustamā īpašuma “Salacgrīvas valsts mežs Nr.6635” ar kadastra Nr. 6635 002 0013 (reģistrēts Salacgrīvas pagasta zemesgrāmatas nodalījumā Nr. 100000238058) zemes vienību ar kadastra apzīmējumu 6672 007 0423, tika atdalīta prasītā zemes vienības daļa, un izveidots jauns nekustamais īpašums “Gājēju ceļš”, kadastra Nr. 6672 007 0768, Salacgrīvas pagasts, Limbažu novads.

Nekustamais īpašums “Gājēju ceļš” ar kadastra Nr. 6672 007 0768 reģistrēts Salacgrīvas pagasta zemesgrāmatas nodalījumā Nr. 100000931658, sastāv no vienas zemes vienības ar kadastra apzīmējumu 6672 007 0625, platība 0,1 ha (zemesgrāmatas nodalījuma noraksts, zemes robežu, apgrūtinājumu un situācijas plāni, un Pašvaldības lēmumi pielikumā).

Pamatojoties uz Ministru kabineta 2006. gada 19. septembra noteikumiem Nr. 776 “Valsts meža zemes atsavināšanas kārtība”, visus izdevumus, kas saistīti ar dokumentu sagatavošanu, kā arī izdevumus par izmaiņu reģistrāciju, kas saistītas ar nekustamā īpašuma sadalīšanu, sedz pašvaldība.

Atbilstoši augstāk minētajam, LVM informē Zemkopības ministriju, ka visus izdevumus Pašvaldība ir apmaksājusi un jautājumu par valsts nekustamā īpašuma “Gājēju ceļš” (kadastra Nr. 6672 007 0768), Salacgrīvas pagastā, Limbažu novadā, 0,1 ha platībā atsavināšanu par labu Limbažu novada pašvaldībai ir iespējams virzīt izskatīšanai Ministru kabinetā.

Pielikumā:

1. Nekustamā īpašuma “Gājēju ceļš” zemes vienības ar kadastra apzīmējumu 6672 007 0625 zemes robežu, situācijas un apgrūtinājumu plāni;
2. Nekustamā īpašuma “Gājēju ceļš” zemesgrāmatas nodalījuma noraksts;
3. Pašvaldības lēmumi.

Valdes loceklis Dagnis Dubrovskis

**ŠIS DOKUMENTS IR ELEKTRONISKI PARAKSTĪTS AR**

**DROŠU ELEKTRONISKO PARAKSTU UN SATUR LAIKA ZĪMOGU**

*I. Zālīte*

*22019369*

*i.zalite2@lvm.lv*